অস্ট্রেলিয়াকে হারিয়ে সিরিজে সমতায় ফিরল ভারত!

ওয়েব ডেস্ক : অস্ট্রেলিয়ার (Australia) বিরুদ্ধে একদিনের সিরিজ হেরেছে ভারত (India)। ফলে কামব্যাকের জন্য দরকার ছিল অজিদের বিরুদ্ধে টি-টোয়েন্টি সিরিজ (T-20 Series) জয়। তবে সিরিজের শুরুতে হোঁচট খেতে হয়েছে ভারতকে। কিন্তু সিরিজের তৃতীয় ম্যাচে কামব্যাক করল ‘মেন ইন ব্লু’। ফলে মিচেল মার্শদের পাঁচ উইকেটে হারালেন সূর্যকুমার যাদবরা। ফলে এখন সিরিজের ফল ১-১। বাকি আরও দুই ম্যাচ। সিরিজ জিততে হলে সেই ম্যাচ জিততে হবে ভারতকে।

মেলবোর্নে আগের ম্যাচে বাজে পারফরম্যান্স করেছে টিম ইন্ডিয়া (Team India)। ব্যাটিং-বোলিং দুই বিভাগেই ব্যর্থ হয়েছিল তারা। কিন্তু আজকের ম্যাচে ওপেনার থেকে শুরু করে মিডল অর্ডার, সবাই রান পেয়েছেন। তবে এই ম্যাচে কোনও বড় পার্টনারশিপ তৈরি হয়নি। কিন্তু যারা ব্যাটে নেমেছিলেন তাঁরা সবাই রান পেয়েছেন।

আরও খবর : বঞ্চনার জবাব অর্শদীপের, তবে স্কোর বোর্ডে বড় রান অস্ট্রেলিয়ার!

তবে এই ম্যাচ জিতে সমতায় ফিরলেও, চিন্তায় রাখছে শুভমন গিল (Subhman Gill) ও অধিনায়ক সূর্য কুমার যাদবদের (Suryakumar Yadav) ফর্ম। কারণ গত ম্যাচে দুই ক্রিকেটার দুই অঙ্কের সংখ্যাতেও পৌঁছতে পারেননি। এই ম্যাচে ১২ বলে করলেন ১৫ রান করেন গিল। অন্যদিকে ১১ বলে করেন ২৪ রান করে আউট হন ভারতের অধিনায়কও। অভিষেক শর্মা এদিনের ম্যাচ চেনা ছন্দে শুরু করলেও, বেশি দুর টানতে পারেননি। তিনি ১৬ বলে ২৫ রান করে আউট হন। তিলক বর্মাও ২৬ বলে ২৯ রান করেন। ওয়াশিংটন সুন্দর করেন ২৩ বলে ৪৯ রান।

এদিনের ম্যাচে টস জিতে বোলিংয়ের সিদ্ধান্ত নিয়েছিলেন অধিনায়ক সূর্যকুমার যাদব (Suryakumar Yadav)। আর শুরুটাও ভালো করেছিল ভারতীয় বোলাররা। প্রথমে ট্রাভিস হেড আর তার পর জশ ইংলিশ দ্রুত আউট হয়ে প্যাবিলিয়নে ফিরে যান। কিন্তু এর পরেই দলের হাল ধরেন টিম ডেভিড (Tim David)। মাঠে নেমেই তিনি একের পর এক ছয় হাকাতে থাকেন। তাকে সামলাতে পারছিলেন না জশপ্রীত বুমরারা। তিনি মাত্র ৩৮ বলে ৭৪ রান করেন। তার মধ্যে রয়েছে ৮টি চার ও ৬টি ছয়। তার পরে মার্কাস স্টয়নিস করেন ৩৯ বলে করেন ৬৪ রান। ফলে স্কোর বোর্ডে ভারতকে ১৮৭ রানের টার্গেট দিয়েছিল অস্ট্রেলিয়া।

তার পরেই ব্যাটিংয়ে নেমে ১৮ ওভার ৩ বলে লক্ষ্যে পৌঁছে যায় ভারত। এদিন ভালো বোলিং করেন অর্শদীপ সিং। তিনি ট্র্যাভিস হেড, জশ ইংলিশ ও মার্কোস স্টোয়নিসের উইকেট নেন। দুটো উইকেট নেন বরুণ চক্রবর্তী এবং একটি নেন শিবম দুবে।